રાજકોટ, તા. ૧૩ : દેશની નામી ઓડીયો કંપની ટી - સીરીઝ ઉપર ફોટોગ્રાફરો અને વિડીયોગ્રાફરો ખફા થયા છે. ફોટોગ્રાફર અને વિડીયોગ્રાફર ઉપર ટી - સીરીઝ કંપનીનો અમાનુષી અત્યાચાર બંધ કરવાની માંગ સાથે સૌરાષ્ટ્ર - કચ્છના જિલ્લા તથા તાલુકા ફોટો વિડીયોગ્રાફર એસોસીએશન દ્વારા આગામી તા.૧૬ના મંગળવારે સવારે ૧૦ વાગ્યે મેઘાણી રંગભવન ખાતે સૌપ્રથમ મીટીંગ મળશે બાદ ૧૧ વાગ્યે બહુમાળી ભવન ખાતેથી રેલી નીકળશે. રેલી બાદ પોલીસ કમિશ્નર અનુપમસિંહ ગેહલોતને આવેદન આપવામાં આવશે. જો કે રેલી માટે મંજૂરી મળી ન હોવાનું એસો.ના આગેવાનોએ જણાવ્યુ હતું.